rejauldu/bengali-wikipedia huggingface dataset:
সৈয়দ মনজুরুল ইসলাম (১৮ জানুয়ারি ১৯৫১ - ১০ অক্টোবর ২০২৫) ছিলেন একজন বাংলাদেশী কথাসাহিত্যিক ও সাহিত্যসমালোচক। তিনি ১৯৯৬ খ্রিষ্টাব্দে বাংলা একাডেমি পুরস্কার ও ২০১৮ খ্রিষ্টাব্দে একুশে পদক লাভ করেন। মাইকেল মধুসূদন দত্ত, কাজী নজরুল ইসলাম, শামসুর রাহমানের উপর তার উল্লেখযোগ্য গবেষণাকর্ম রয়েছে।সৈয়দ মোহাম্মদ শাহেদ ও অন্যান্য সম্পাদিত; বাংলা একাডেমি লেখক অভিধান; বাংলা একাডেমি, ঢাকা; সেপ্টেম্বর, ২০০৮; পৃষ্ঠা- ৪৩০   শৈশব ও শিক্ষাজীবন  তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিষ্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিষ্টাব্দে। ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিষ্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।   কর্মজীবন  সৈয়দ মনজুরুল ইসলাম ১৯৭৪ সালের অক্টোবরে ঢাকা বিশ্ববিদ্যালয়ে প্রভাষক হিসেবে যোগদান করে কর্মজীবন শুরু করেন। দীর্ঘদিন অধ্যাপনা শেষে ২০১৭ সালের জুনে বিশ্ববিদ্যালয়ের চাকরি থেকে অবসর নেন তিনি। এরপর তিনি ইউনিভার্সিটি অফ লিবারেল আর্টস বাংলাদেশ-এ শিক্ষক হিসেবে যোগ দেন। ২০২৩ সালের ২৭শে অগাস্ট ঢাকা বিশ্ববিদ্যালয় কর্তৃপক্ষ তাকে 'ইমেরিটাস অধ্যাপক' ঘোষণা করে।     সাহিত্য জীবন  তার কয়েকটি গ্রন্থের নাম হলো :  গল্পগ্রন্থসমূহ   স্বনিরবাচিত শ্রেষ্ঠ গল্প (১৯৯৪),   থাকা না থাকার গল্প (১৯৯৫),   কাচ ভাঙ্গা রাতের গল্প (১৯৯৮),   অন্ধকার ও আলো দেখার গল্প (২০০১),   প্রেম ও প্রার্থনার গল্প (২০০৫)।  সুখদুঃখের গল্প,   বেলা অবেলার গল্প  উপন্যাসসমূহ   আধখানা মানুষ্য (২০০৬)  দিনরাত্রিগুলি,   আজগুবি রাত,  তিন পর্বের জীবন  যোগাযোগের গভীর সমস্যা নিয়ে কয়েকজন একা একা লোক, ব্রাত্য রাইসু সহযোগে  কানাগলির মানুষেরা  প্রবন্ধ ও গবেষণাগ্রন্থ :   নন্দনতত্ত্ব (১৯৮৬),   কতিপয় প্রবন্ধ (১৯৯২)।  অলস দিনের হাওয়া,  মোহাম্মদ কিবরিয়া, সুবীর চৌধুরীর সহযোগে  রবীন্দ্রানাথের জ্যামিতি ও অন্যান্য শিল্পপ্রসঙ্গ  পুরস্কার ও সম্মাননা  বাংলা একাডেমি সাহিত্য পুরস্কার (১৯৯৬)  একুশে পদক (২০১৮) ইত্যাদি।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:২০২৫-এ মৃত্যু বিষয়শ্রেণী:বাংলাদেশী সাহিত্যিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী বিষয়শ্রেণী:সিলেট জেলার ব্যক্তি বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী শিক্ষায়তনিক বিষয়শ্রেণী:বাঙালি লেখক বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব লিবারেল আর্টস বাংলাদেশের শিক্ষক বিষয়শ্রেণী:বাংলা-ইংরেজি অনুবাদক বিষয়শ্রেণী:একুশে পদক বিজয়ী বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:জেমকন সাহিত্য পুরস্কার বিজয়ী বিষয়শ্রেণী:সিলেটের ব্যক্তি বিষয়শ্রেণী:বাংলাদেশী কলাম লেখক বিষয়শ্রেণী:বাংলা একাডেমি সাহিত্য পুরস্কার বিজয়ী
হাইফা আল-মনসুর (, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক।Joan Dupont. “Saudi filmmakers come out of the shadows”. International Herald Tribune, 14 December 2006 .http://www.dainikpurbokone.net/index.php?option=com_content&view=article&id=47648:2012-09-11-22-21-00&catid=11:2011-05-26-03-34-05 তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।  হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষণ করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।  তিনি কয়েকবছর ধরে তার স্বামীর (যিনি একজন আমেরিকান কূটনীতিবীদ) সাথে বাহরাইনে বসবাস করছেন। তাদের ছেলেমেয়ের সংখ্যা দুইজন।   চলচ্চিত্র সমূহ   হু? (من؟)  "দ্য বিটার জার্নি" (الرحيل المر)  "দ্য ওনলি ওয়ে আউট" (أنا والآخر)  ‘উইমেন উইদাউট শ্যাডোস’ (نساء بلا الظل)  "ওয়াজাদা" (وجدة)   বহিঃসংযোগ      তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:চলচ্চিত্র পরিচালক বিষয়শ্রেণী:নারী চলচ্চিত্র পরিচালক বিষয়শ্রেণী:সৌদি নারী চলচ্চিত্র পরিচালক
চীনা তাইপেই জাতীয় ফুটবল দল () হচ্ছে আন্তর্জাতিক ফুটবলে চীনা তাইপেইয়ের প্রতিনিধিত্বকারী পুরুষদের জাতীয় দল, যার সকল কার্যক্রম চীনা তাইপেইয়ের ফুটবলের সর্বোচ্চ নিয়ন্ত্রক সংস্থা চীনা তাইপেই ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৪ সালের ১লা মে তারিখে, চীনা তাইপেই প্রথমবারের মতো আন্তর্জাতিক খেলায় অংশগ্রহণ করেছে; ফিলিপাইনের ম্যানিলায় অনুষ্ঠিত উক্ত ম্যাচে চীনা তাইপেই দক্ষিণ ভিয়েতনামকে ৩–২ গোলের ব্যবধানে পরাজিত করেছে।  ২০,০০০ ধারণক্ষমতাবিশিষ্ট তাইপেই পৌর স্টেডিয়ামে চীনা দল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তাইওয়ানের রাজধানী তাইপেইয়ে অবস্থিত। বর্তমানে এই দলের ম্যানেজারের দায়িত্ব পালন করছেন ভম কা-হুম এবং অধিনায়কের দায়িত্ব পালন করছেন ছাংছুন ইয়াতাইয়ের মধ্যমাঠের খেলোয়াড় ছেন পো-লিয়াং।  চীনা তাইপেই এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে চীনা তাইপেই এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ১৯৬০ এএফসি এশিয়ান কাপে তৃতীয় স্থান অধিকার করা। এছাড়াও, গ্রীষ্মকালীন অলিম্পিকে চীনা তাইপেইয়ের সেরা সাফল্য হচ্ছে রৌপ্য পদক জয়লাভ করা। এছাড়াও, এএফসি চ্যালেঞ্জ কাপে চীনা তাইপেই এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে কোয়ার্টার-ফাইনালে পৌঁছানো, শ্রীলঙ্কার কাছে উক্ত ম্যাচটি তারা ৩–০ গোলের ব্যবধানে পরাজিত হয়েছে।  ছেন পো-লিয়াং, ছেন ই-ওয়েই, ছেন হাও-ওয়েই, উ ছুন-ছিন এবং লিন ছিয়েন-সুনের মতো খেলোয়াড়গণ চীনা তাইপেইয়ের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে চীনা তাইপেই তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৬ সালের জুন মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চীনা তাইপেইয়ের সর্বোচ্চ অবস্থান হচ্ছে ৬০তম (যা তারা ১৯৬৫ সালে অর্জন করেছিল) এবং সর্বনিম্ন অবস্থান হচ্ছে ২১৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  প্রতিষ্ঠিত হয়নি  প্রতিষ্ঠিত হয়নি  ১৯৩৪  ১৯৩৮  ১৯৫০  অংশগ্রহণ করেনি  অংশগ্রহণ করেনি  ১৯৫৪  প্রত্যাহার  প্রত্যাহার  ১৯৫৮  ১৯৬২  অংশগ্রহণ করেনি  অংশগ্রহণ করেনি  ১৯৬৬  ১৯৭০  ১৯৭৪  ১৯৭৮  উত্তীর্ণ হয়নি  ৪  ০  ০  ৪  ১  ১৭  ১৯৮২  ৮  ১  ৩  ৪  ৫  ৮  ১৯৮৬  ৬  ০  ০  ৬  ১  ৩৬  ১৯৯০  ২  ০  ০  ২  ১  ৮  ১৯৯৪  ৬  ০  ০  ৬  ৩  ৩১  ১৯৯৮  ৬  ১  ১  ৪  ৪  ১৩   ২০০২  ৬  ০  ০  ৬  ০  ২৫  ২০০৬  ৮  ২  ০  ৬  ৯  ২৭  ২০১০  ২  ০  ০  ২  ০  ১১  ২০১৪  ২  ১  ০  ১  ৪  ৪  ২০১৮  ৮  ১  ০  ৭  ৭  ২০  ২০২২  অনির্ধারিত  অনির্ধারিত মোট   ০/২২   ৫৮  ৬  ৪  ৪৮  ৩৫  ২০০  তথ্যসূত্র  বহিঃসংযোগ      ফিফা-এ চীনা তাইপেই জাতীয় ফুটবল দল    এএফসি-এ চীনা তাইপেই জাতীয় ফুটবল দল   বিষয়শ্রেণী:চীনা তাইপেই জাতীয় ফুটবল দল বিষয়শ্রেণী:এশিয়ার জাতীয় ফুটবল দল
thumb|আরবি উপভাষাসমূহে "ت" এর উচ্চারণ প্রকৃতি।|500x500px সা বা থা () হচ্ছে ফিনিশীয় লিপির বাইশটি অক্ষরের বাইরে ব্যবহৃত আরবি বর্ণমালার অতিরিক্ত ৬টি অক্ষরের একটি (অন্যগুলো হলো , , , , )। আধুনিক প্রমিত আরবি ভাষায় এটি  উচ্চারণটি প্রকাশ করে, যা বাংলা "থ্" উচ্চারণের (যেমন- "থাকতো", "থাবা") অত্যন্ত নিকটবর্তী হলেও অনুরূপ নয়। ফারসি, উর্দু এবং কুর্দি ভাষায় এটি বাংলা "স্" উচ্চারণ (যেমন- "স্নান") প্রকাশ করে।  এটি এর নাম ও আকৃতির দিক থেকে আরবি "()" (তা) এর একটি বিশেষ রূপ। এটির সংখ্যাগত মান ৫০০।  আরবি  অক্ষরটিকে  সাʾ নামকরণ করা হয়েছে। শব্দে এর অবস্থানের উপর ভিত্তি করে একে বেশকিছু উপায়ে লেখা যায়:   তথ্যসূত্র   বিষয়শ্রেণী:আরবি অক্ষর
হাইওয়ে সুদিপ্ত চট্টোপাধ্যায় পরিচালিত এবং সুরিন্দর ফিল্মস প্রযোজিত একটি ২০১৪ সালের ভারতীয় বাংলা চলচ্চিত্র। কোয়েল মল্লিক এবং পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করছেন। চলচ্চিত্রের সংগীত পরিচালনা করেছেন অনুপম রায়।   কাহিনী  চলচ্চিত্রের কাহিনী হাইওয়েতে দেখা হওয়ায় দুইটি মানুষের জীবনকে ঘিরে গড়ে উঠেছে। এটি তাদের জীবনে অত্যন্ত গুরুত্বপূর্ণ পদক্ষেপ রাখে। তারা জীবনের বন্ধুরতার সামনে একত্রে থাকে। তাদের ভালবাসার কাহিনী নানা নাটকীয় মোড় নিতে থাকে।  কোয়েল মল্লিক ও পরমব্রত চট্টোপাধ্যায় এই চলচ্চিত্রে অসুখী দম্পতির অভিনয় করেছেন যারা নিজের মধ্যে গড়ে ওঠে দূরত্বটাকে কিছুতেই সরাতে পারছিল না। কোয়েল এখানে দেশি এবং পরমব্রত বিদেশী'র চরিত্রে অভিনয় করেছেন। যদিও তাদের ভালবাসার বিয়ে ছিল, তবুও তারা নিজেদেরকে নতুন দৃষ্টিভঙ্গিতে থেকে উপলব্ধি করতে থাকে এবং কাহিনী গড়ে ওঠে।   অভিনয়ে   সোহিনী দাশগুপ্ত চরিত্রে কোয়েল মল্লিক  পরমব্রত চট্টোপাধ্যায়  শিলাজিৎ মজুমদার  গৌরব চক্রবর্তী  দীপঙ্কর দে  সাবিত্রী চট্টোপাধ্যায়  ভরত কল  রীতা দত্ত চক্রবর্তী   প্রযোজনা   উন্নয়ন  কোয়েল মল্লিকের স্বামী নিসপাল সিং রানের প্রযোজনা প্রতিষ্ঠান সুরিন্দর ফিল্মস এই চলচ্চিত্রের প্রযোজনা করেছে। এই চলচ্চিত্রের মাধ্যমে সুদীপ্ত চট্টোপাধ্যায়ের চলচ্চিত্র পরিচালনায় হাতেখড়ি হচ্ছে। চলচ্চিত্রের নাম প্রথমে অপরিচিত দেয়া হয়েছিল, কিন্তু পরবর্তীতে পরিবর্তন করা হয় ও বর্তমান নাম দেয়া হয়।   অভিনয়  অভিনেত্রী কোয়েল মল্লিক এই চলচ্চিত্রে হেমলক সোসাইটির পর আবারও পরমব্রত চট্টোপাধ্যায়ের বিপরীতে অভিনয় করছেন। এখানে তার চরিত্র একজন মানসিকভাবে অসুস্থ নারীর, যিনি নাইন্‌থ স্ট্যান্ডার্ডে পাঠকালীন তার বাবাকে হারায়। নিজের চরিত্র সম্পর্কে তিনি বলেন, "এতে পরমব্রত এবং আমি আছি এবং আবারও নিজেদের চরিত্রের সম্পূর্ণ বিপরীত কোন চরিত্রে আমরা অভিনয় করছি, কিন্তু একে হেমলক সোসাইটির সাথে তুলনা করা যায় না।" এই চলচ্চিত্রের সাথে চুক্তিবদ্ধ থাকায় কোয়েল অনিরুদ্ধ রায় চৌধুরীর চলচ্চিত্র বুনো হাঁস-এ দেবের বিপরীতে অভিনয় করতে পারেননি। অভিনেতা গৌরব চক্রবর্তী এই চলচ্চিত্রে একজন রকস্টার এর চরিত্রে আছেন।   দৃশ্যায়ণ  চলচ্চিত্রের দৃশ্যধারণ করা হয়েছে পশ্চিমবঙ্গের দার্জিলিং-এর পাহাড়ে। দার্জিলিং-এ থাকাকালীন অতিরিক্ত বর্ষণের ফলে এর দৃশ্যধারণের কাজ একটু পিছিয়ে দেয়া হয়েছে।   সংগীত   অনুপম রায় এই হাইওয়ের সংগীত পরিচালনা করছেন। তিনি নিজেই এর গীতিকার।   তথ্যসূত্র   বিষয়শ্রেণী:২০১৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অনুপম রায় সুরারোপিত চলচ্চিত্র
সুভি আহুজা দাভে যিনি সুভি আহুজা নামেই বেশি পরিচিত, একজন ভারতীয় টেলিভিশন এবং চলচ্চিত্র অভিনেত্রী। ইনি সনি সাবের ধারাবাহিক ইয়ারো কা টশন -এ সঞ্জু চরিত্রে এবং অ্যান্ডটিভির ধারাবাহিক অনুষ্ঠান বড়ি দেবরানি (২০১৫) -তে মনীষা চরিত্রে অভিনয়ের জন্য পরিচিত।   প্রাথমিক জীবন এবং কর্মজীবন  ২০১১ সালে তিনি শঙ্খদীপ পরিচালিত বলিউডের প্রেমধর্মী চলচ্চিত্র আশিকি ডট ইন -এ অভিনয়ের মাধ্যমে তিনি অভিনয় জগতে আত্মপ্রকাশ করেন। এরপর তিনি ধারাবাহিক ইয়ারো কা টশন -এ সঞ্জু চরিত্রে অভিনয় করেন। এই ধারাবাহিকটি সনি সাব চ্যানেলে সম্প্রচারিত হয়েছিল। এই ধারাবাহিকে তার সহ অভিনেতা ছিলেন অনিরুদ্ধ দাভে যার সাথে তার পরবর্কালে বিয়ে হয়। তিনি অনিরুদ্ধ দাভের সাথে বন্ধন ধারাবাহিকেও কাজ করেছিলেন যা ২০১৪ সালে জি টিভিতে সম্প্রচারিত হয়। এর পর তিনি বড়ি দেবরানী ধারাবাহিকে একটি গুরুত্বপূর্ণ পার্শ্ব চরিত্রে অভিনয় করার জন্য নির্বাচিত হন। ধারাবাহিকটি ২০১৫ সালে অ্যান্ডটিভিতে সম্প্রচারিত হয়েছিল। এই ধারাবাহিকে সুভি মনীষা চরিত্রে অভিনয় করেছিলেন।   ব্যক্তিগত জীবন  ২০১৫ সালের ২৪ নভেম্বর তারিখে সুভি ভারতীয় টেলিভিশন অভিনেতা অনিরুদ্ধ দাভেকে বিয়ে করেন।  এই দম্পতির একটি ছেলে আছে।  তারা জি টিভির বন্ধন (২০১৪) এবং সনি সাবের ইয়ারো কা টশন (২০১৭) ধারাবাহিকে একসাথে কাজ করেছিলেন।    চলচ্চিত্র তালিকা  বছর চলচ্চিত্র চরিত্র দ্রষ্টব্য ২০১১ আশিকি ডট ইন সানিয়া আত্মপ্রকাশ +টেলিভিশন বছর দেখান চ্যানেল চরিত্র ২০০৮ মোহে রঙ দে কালারস টিভি সুন্দর ২০১১ ডিটেকটিভ ওয়াগলে ডিডি ন্যাশনাল সিমরান ২০১৫ সূর্যপুত্র কর্ণ সনি টিভি ভানুমতী ২০১৫ বড়ি দেবরানী &টিভি মনীষা ২০১৫ বন্ধন জি টিভি পায়েল ২০১৭ ইয়ারো কা টশন সনি সাব সঞ্জনা (সঞ্জু) ২০১৭ দিওয়ানে অঞ্জানে বিগ ম্যাজিক শীলা ২০১৭ হার শাখ পে উল্লু বৈঠা হ্যায় স্টার প্লাস ক্যামিও +ওটিটি বছর দেখান ওটিটি প্ল্যাটফর্ম চরিত্র ২০১৮ টুইস্টেড ২ বিক্রম ভাট / জিও সিনেমা ক্যামিও ২০১৯ মুফেস্লেস বিক্রম ভাট / জিও সিনেমা অনুসরণ   অ্যালবাম  +পাঞ্জাবি অ্যালবাম বছর অ্যালবাম গায়ক ২০১৯ ৬৬ দা ফ্ল্যাট সুখীমান   তথ্যসূত্র   বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ক্যাম্পা কোলা ভারতের একটি কোমল পানীয় মার্কা। ১৯৯১ সালে পিভি নরসিমা রাও সরকারের উদারীকরণ নীতির পর বিদেশী পেপসি এবং কোকা-কোলার আবির্ভাবের আগ পর্যন্ত এটি ১৯৭০ এবং ১৯৮০-এর দশকে ভারতের বেশিরভাগ অঞ্চলে ভারতীয় কোমল পানীয়ের বাজারের নেতা ছিল।    ইতিহাস  ক্যাম্পা কোলা ১৯৭০-এর দশকে পিওর ড্রিংকস গ্রুপ দ্বারা তৈরি একটি পানীয়।  পিওর ড্রিংকস গ্রুপ ভারতীয় কোমল পানীয় শিল্পে অগ্রগামী ছিল যখন তারা ১৯৪৯ সালে ভারতে কোকা-কোলা প্রবর্তন করে এবং ১৯৭০-এর দশক পর্যন্ত যখন কোককে ছেড়ে যেতে বলা হয়েছিল তার আগে পর্যন্ত তারা কোকা-কোলার একমাত্র প্রস্তুতকারক এবং পরিবেশক ছিল। পিওর ড্রিংকস গ্রুপ এবং ক্যাম্পা বেভারেজ প্রাইভেট লিমিটেড প্রায় ১৫ বছর ধরে সমগ্র ভারতীয় কোমল পানীয় শিল্পে কার্যত আধিপত্য বিস্তার করে। এরপর বিদেশি প্রতিযোগিতা না থাকায় তারা ক্যাম্পা কোলা শুরু করে। মার্কার স্লোগান ছিল "দ্য গ্রেট ইন্ডিয়ান টেস্ট", জাতীয়তাবাদের প্রতি আবেদন। এটি পরবর্তীতে 'ক্যাম্পা অরেঞ্জ' নামে একটি কমলা স্বাদের পানীয় বাজারজাত করে, যার বোতলগুলিতে "ক্যাম্পা" লোগো ছিল।    আরো দেখুন    দেশ অনুযায়ী কোমল পানীয়ের তালিকা   তথ্যসূত্র   বিষয়শ্রেণী:কোমল পানীয় বিষয়শ্রেণী:রিলায়েন্স ইন্ডাস্ট্রিজ বিষয়শ্রেণী:বিলুপ্ত মার্কা বিষয়শ্রেণী:ভারতীয় পানীয় মার্কা বিষয়শ্রেণী:১৯৭৭-এ প্রবর্তিত পণ্য
মাহাতাব উদ্দিন সরকার (; ১৯০৩–১৯৭৩), যিনি ফুকা ডিপটি () নামেও পরিচিত, ছিলেন একজন বাংলাদেশী রাজনীতিবিদ ও ম্যাজিস্ট্রেট। তিনি পাকিস্তানের ৪র্থ জাতীয় পরিষদর সদস্য ছিলেন।  প্রারম্ভিক জীবন মাহাতাব উদ্দিন সরকার ফুকা ১৯০৩ সালে বেঙ্গল প্রেসিডেন্সির মালদা জেলার নবাবগঞ্জ উপজেলার রাজারামপুর গ্রামে একটি বাঙালি মুসলিম পরিবারে জন্মগ্রহণ করেন। তিনি ইসমাইল সরকার এবং হাসিনা খাতুনের সন্তান ছিলেন।  পেশাগত জীবন সরকার বেঙ্গল প্রেসিডেন্সির বিভিন্ন অঞ্চলে যেমন মুর্শিদাবাদ, নদিয়া এবং পাবনাতে ডেপুটি ম্যাজিস্ট্রেট হিসেবে দায়িত্ব পালন করেন। তিনি ব্রিটিশ বেঙ্গল সরকারের অধীনে ভূমি ও রাজস্ব বিভাগের প্রশাসক হিসেবেও কাজ করেন এবং পরবর্তীতে বঙ্গের শিক্ষা সচিব হন। অবসরের পর, তিনি রাজনীতিতে যোগ দেন। তিনি ইউনিয়ন চেয়ারম্যান এবং নারায়ণগঞ্জ পৌরসভার চেয়ারম্যান হিসেবেও দায়িত্ব পালন করেন। ১৯৬৫ সালের নির্বাচনে তিনি বেসিক ডেমোক্রেসি ব্যবস্থার অধীনে রাজশাহী-II আসন থেকে পাকিস্তানের ৪র্থ জাতীয় পরিষদের সদস্য নির্বাচিত হন।  তিনি রাজারামপুরে হাসিনা বালিকা উচ্চ বিদ্যালয় প্রতিষ্ঠা করেন এবং চাঁপাইনবাবগঞ্জ আম গবেষণা কেন্দ্র এবং আমের আচার ও জুস কারখানা স্থাপনে অবদান রাখেন।  ব্যক্তিগত জীবন সরকারের চার পুত্র এবং চার কন্যা ছিল। তাঁর বড় ছেলে, ড. ফসিহউদ্দিন মাহতাব, প্রেসিডেন্ট জিয়াউর রহমানের উপদেষ্টা পরিষদের সদস্য এবং প্রাক্তন টেকনোক্র্যাট মন্ত্রী ছিলেন।  মৃত্যু সরকার ১৯৭৩ সালে বাংলাদেশে মৃত্যুবরণ করেন। ২০০৩ সালে তাকে মরণোত্তর চাঁপাইনবাবগঞ্জ পৌরসভা শতবর্ষ উদযাপন পুরস্কারে ভূষিত করা হয়।  তথ্যসূত্র  {{DEFAULTSORT , Mahtabuddin}}  বিষয়শ্রেণী:পাকিস্তানের এমএনএ ১৯৬৫–১৯৬৯ বিষয়শ্রেণী:চাঁপাইনবাবগঞ্জ জেলার মানুষ বিষয়শ্রেণী:১৯০৩ সালে জন্ম বিষয়শ্রেণী:১৯৭৩ সালে মৃত্যু বিষয়শ্রেণী:পূর্ব পাকিস্তানের রাজনীতিবিদ
গলঘেসিয়া নদী বা গুতিয়াখালি নদী   বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ২২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গলঘেসিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। এটি সাতক্ষীরা জেলার আশাশুনি, কালীগঞ্জ ও শ্যামনগর উপজেলার মধ্য দিয়ে প্রবাহিত হয়েছে। এই নদীর তীরে ঐতিহ্যবাহী মহিষকুড় হাট, বি.জি.এম ক্লাব মাঠ, কলিমাখালী মাঠ, শ্রীউলা হাট, বাশতলা মৎস্য আড়ৎ অবস্থিত।  এই নদী ঘোলা ত্রীমোহনায় যেয়ে খোলপেটুয়ার সংগে মিলিত হয়েছে।  প্রবাহ  গলঘেসিয়া নদীটি সাতক্ষীরা জেলার আশাশুনি উপজেলার আশাশুনি ইউনিয়নে প্রবহমান সাপমারা-হাবড়া (খুটিকখালি) নদী হতে উৎপত্তি লাভ করেছে। অতঃপর এর একই জেলার একই উপজেলার প্রতাপনগর ইউনিয়ন পর্যন্ত প্রবাহিত হয়ে খোলপেটুয়া নদীতে পতিত হয়েছে। নদীটির কোনো শাখা-প্রশাখা নেই। এটি খুবই অপ্রশস্ত একটি নদী। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:সাতক্ষীরা জেলার নদী বিষয়শ্রেণী:পাইকগাছা উপজেলা বিষয়শ্রেণী:শ্যামনগর উপজেলা বিষয়শ্রেণী:কালীগঞ্জ উপজেলা, সাতক্ষীরা
অ্যাপল টিভি () অ্যাপল ইনকর্পোরেটেড ডেভলপকৃত ও বিক্রিত ডিজিটাল মিডিয়া প্লেয়ার এবং মাইক্রোকনসোল। এটি একটি ছোট নেটওয়ার্ক এপলায়েন্স এবং বিনোদনকারী যন্ত্র যেটি একাধিক উৎস থেকে ডিজিটাল ডাটা গ্রহণ ও একটি উপযুক্ত টিভিত স্ট্রিম করতে পারে।   তথ্যসূত্র   বিষয়শ্রেণী:২০০৭-এ প্রবর্তিত পণ্য বিষয়শ্রেণী:২০০৭-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:২০০৭-এ কম্পিউটার সম্পর্কিত প্রবর্তন বিষয়শ্রেণী:আইটিউনস বিষয়শ্রেণী:স্মার্ট টিভি বিষয়শ্রেণী:টেলিভিশন প্রযুক্তি
থাম্ব|ইসলামী ব্যাংক মেডিকেল কলেজ ইসলামী ব্যাংক মেডিকেল কলেজ বাংলাদেশের রাজশাহী জেলায় অবস্থিত চিকিৎসা বিষয়ক উচ্চ শিক্ষা দানকারী একটি বেসরকারী প্রতিষ্ঠান। সরাসরি বেসরকারি ব্যবস্থাপনায় পরিচালিত এই প্রতিষ্ঠানটি ২০০৩ সালে প্রতিষ্ঠিত হয়। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. ও বি.ডি.এস শিক্ষাক্রম চালু রয়েছে; যাতে প্রতিবছর এম.বি.বি.এস এ ৮৫ জন ও বি.ডি.এস এ ২০ জন শিক্ষার্থীকে ভর্তি করা হয়ে থাকে।   অবস্থান  এই মেডিকেল কলেজটি রাজশাহী শহর থেকে ৫ কিলোমিটার উত্তরে বিমানবন্দর রোড নওদাপাড়া এলাকায় অবস্থিত।   অবকাঠামো  থাম্ব|ইসলামী ব্যাংক মেডিকেল কলেজ হাসপাতা ভবন থাম্ব|ইসলামী ব্যাংক মেডিকেল কলেজ একাডেমিক ভবন   অনুষদ ও বিভাগ  থাম্ব|ইসলামী ব্যাংক মেডিকেল কলেজের হোস্টেল এখানে এম.বি.বি.এস এবং বি.ডি.এস কোর্স চালু আছে   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র      বহিঃসংযোগ   স্বাস্থ্য অধিদপ্তর  প্রাতিষ্ঠানিক ওয়েবসাইট   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:বাংলাদেশের হাসপাতাল বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:রাজশাহী জেলার মহাবিদ্যালয় বিষয়শ্রেণী:বাংলাদেশের বেসরকারি ডেন্টাল কলেজ
মাদাগাস্কার প্রথম অলিম্পিক গেমসে অংশগ্রহণ ১৯৬৪ সালে। তারপর থেকে মাদাগাস্কার ১৯৭৬ ও ১৯৮৮ গ্রীষ্মকালীন গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। তবে এখনো কোন পদক জিততে পারেনি। শীতকালীন অলিম্পিক গেমসের মধ্যে প্রথম ২০০৬ শীতকালীন অলিম্পিকে অংশগ্রহণ করলেও আর কোন শীতকালীন গেমসে অংশগ্রহণ করেনি।http://www.buzzfeed.com/mikemehalick/the-10-most-populated-countries-to-never-win-an-ol  মাদাগাস্কারের বিখ্যাত অলিম্পিয়ান হলেন জেন লুইস, যিনি ১৯৬৮ গ্রীষ্মকালীন গেমসে পুরুষদের ১০০ মিটার দৌড়ে ৮ম স্থান অর্জন করেছিলেন।   পদক তালিকা   গ্রীষ্মকালীন গেমস অনুযায়ী পদক  গেমস ক্রীড়াবিদক্রীড়া অনুযায়ী ক্রীড়াবিদপদকমোট20px|অ্যাথলেটিক্স20px|সাইক্লিং20px|মুষ্টিযুদ্ধ20px|টেনিস20px|সাঁতার20px|জুডো20px|ভারোত্তোলন20px|কুস্তি20px20px20px   ১  ১  -  -  -  -  -  -  -০০০  ০   ৪  ৩  ১  -  -  -  -  -  -০০০  ০   ৩  ৩  -  -  -  -  -  -  -০০০  ০ সম্পূর্ণ করেনি   ৬  ৩  ২  ১  -  -  -  -  -০০০  ০   ২  ২  -  -  -  -  -  -  -০০০  ০ সম্পূর্ণ করেনি   ৯  ৩  -  ২  ২  ২  -  -  -  ০০০  ০   ২  ১  -  ১  -  -  -  -  -০০০  ০   ১০  ৭  -  ৩  -  -  -  -  - ০০০  ০   ৯  ৩  -  ২  ১  ২  ১  -  -০০০  ০   ৬  ২  -  ১  -  ২  ১  -  -০০০  ০   ৭  ২  -  -  -  ২  ১  ১  ১০০০  ০ সর্বমোট  ০  ০  ০  ০   শীতকালীন গেমস অনুযায়ী পদক  গেমস ক্রীড়াবিদক্রীড়া অনুযায়ী ক্রীড়াবিদপদকমোট20px|আল্পাইন স্কিং20px20px20px   ১  ১ ০০০  ০ সম্পূর্ণ করেনি সম্পূর্ণ করেনি সর্বমোট  ০  ০  ০  ০   তথ্যসূত্র    বহিঃসংযোগ
ইজভেস্টিয়া, রেডিও মায়াক এবং টেলিভিশন চ্যানেল রাশিয়া   দ্বারা সংগঠিত একটি প্রকল্প দ্বারা নির্ধারিত হয় রাশিয়ার সপ্তাশ্চর্য । প্রতিযোগিতাটি ২০০৭ সালের ১ অক্টোবর থেকে  ২০০৮ সালের ১ জুন পর্যন্ত তিনটি পর্যায়ে অনুষ্ঠিত হয়। চূড়ান্ত ফলাফল ২০০৮ সালের ১২ জুন মস্কোর রেড স্কয়ারে ঘোষণা করা হয়৷   রাশিয়ার সাতটি আশ্চর্য  # নাম অবস্থান ছবি ১ বৈকাল হ্রদ ইরকুটস্ক ওব্লাস্ট, বুরিয়াতিয়াকেন্দ্র|200x200পিক্সেল ২ গিজারের উপত্যকা কামচাটকা ক্রাইকেন্দ্র|200x200পিক্সেল ৩ মামায়েভ কুরগান ভলগোগ্রাদ ওব্লাস্টকেন্দ্র|200x200পিক্সেল ৪ পিটারহফ সেইন্ট পিটার্সবার্গকেন্দ্র|200x200পিক্সেল ৫ সেন্ট বেসিলের ক্যাথেড্রাল মস্কোকেন্দ্র|283x283পিক্সেল ৬ মনপুপুনের শিলা গঠন কোমি প্রজাতন্ত্রকেন্দ্র|200x200পিক্সেল ৭ মাউন্ট এলব্রাস কাবার্ডিনো-বালকারিয়া, কারাচে-চের্কেসিয়াকেন্দ্র|200x200পিক্সেল   আরো দেখুন    বিশ্বের বিস্ময় (দ্ব্যর্থতা নিরসন)  বিশ্বের বিস্ময়  ইউক্রেনের সাতটি প্রাকৃতিক আশ্চর্য   তথ্যসূত্র       বহিঃসংযোগ    মনপুপুনের শিলা গঠন বিষয়শ্রেণী:রাশিয়ার সংস্কৃতি বিষয়শ্রেণী:রাশিয়ার দর্শনীয় স্থান
থাম্ব|১৯৪৩ সালে ইয়াকুব আল-গুসাইন ইয়াকুব আল-গুসাইন () (১৮৯৯-১৯৪৮) ছিলেন রামলার একজন ফিলিস্তিনি জমিদার এবং যুব কংগ্রেস পার্টির প্রতিষ্ঠাতা। তিনি কেমব্রিজ বিশ্ববিদ্যালয় থেকে আইনে স্নাতক ডিগ্রি অর্জন করেছেন। ১৯৩২ সালের জানুয়ারিতে জাফায় অনুষ্ঠিত আরব যুবদের প্রথম জাতীয় কংগ্রেসের সভাপতি নির্বাচিত হন গুসাইন। তিনি ১৯৩৬ সালে আরব উচ্চ কমিটি গঠনের পর থেকে তার দলের সদস্য এবং প্রতিনিধি ছিলেন। ১৯৩৭ সালে তিনি সর্বোচ্চ মুসলিম পরিষদের সদস্য হন। বেআইনিভাবে গুসাইনকে আরব উচ্চ কমিটির সদস্য হওয়ার জন্য ব্রিটিশরা ২৭ সেপ্টেম্বর ১৯৩৭ সালে সেশেলস দ্বীপপুঞ্জে নির্বাসিত করেছিল, একই সময়ে গ্যালিলের ভারপ্রাপ্ত ব্রিটিশ জেলা কমিশনারকে লুইস ইয়েল্যান্ড অ্যান্ড্রুজ কে হত্যা করা হয়।  তিনি ১৯৩৯ সালের ফেব্রুয়ারিতে সেন্ট জেমস প্রাসাদে লন্ডন সম্মেলনে ফিলিস্তিনি প্রতিনিধি দলের সদস্য ছিলেন।  ১৯৪৫ সালে গুসেইন তার দল পুনর্গঠন করেন। তিনি ২৭ ডিসেম্বর ১৯৪৮ সালে জেরুজালেমে মৃত্যুবরণ করেন।   তথ্যসূত্র    লেভেনবার্গ, হাইম (১৯৯৩)। ফিলিস্তিনে আরব সম্প্রদায়ের সামরিক প্রস্তুতি: ১৯৪৫-১৯৪৮ । লন্ডন: রাউটলেজ।  বিষয়শ্রেণী:রামলার ব্যক্তি বিষয়শ্রেণী:ফিলিস্তিনি রাজনীতিবিদ বিষয়শ্রেণী:১৯৪৭-এ মৃত্যু বিষয়শ্রেণী:১৮৯৯-এ জন্ম
শি ইয়ান হলেন একজন খামারি, যিনি চীনে সমাজবান্ধব কৃষি খামারের প্রতিষ্ঠাতা।  জীবনী শি যখন বেইজিংয়ের রেনমিন বিশ্ববিদ্যালয়ে পড়তেন, তখন থেকে তিনি পরিবেশে রাসায়নিক সার ব্যবহারের প্রভাব সম্পর্কে চিন্তিত হন। ২০০৮ সালে তিনি ইন্টার্নি করতে যুক্তরাষ্ট্রের মিনেসোটার আর্থরাইজ খামারে যেয়ে সমাজবান্ধব কৃষি সম্পর্কে জ্ঞান আহরণ করেন।  সমাজবান্ধব কৃষি পদ্ধতিতে একগুচ্ছ খামার ও একদল গ্রাহক পরস্পরের সাথে সংশ্লিষ্ট থাকে, সেসব খামারে উৎপাদিত খাদ্যদ্রব্য গ্রাহকদের  কাছে সরবরাহ করা করা হয়। এটি ষাটের দশকে জাপান, সুইজারল্যান্ড, জার্মানিতে খাদ্যনিরাপত্তা ও কৃষি জমিতে নগরায়নের বিষয় মাথায় রেখে যাত্রা শুরু করেছিল। যদিও, চীনে খাদ্যাসংকট কোন ইস্যু নয়, তবে কিছু মানুষ খাদ্যনিরাপত্তার ব্যাপারে চিন্তিত। ২০০৮ সালে দেশটির বাজারের গুঁড়াদুধে বিষাক্ত উপাদান ও শাকসবজিতে নিষিদ্ধ কীটনাশকের উপস্থিতির খবর প্রকাশিত হলে তা দেশজুড়ে বিতর্কের জন্ম দিয়েছিল এবং তা দেশের ভোক্তাদের ভোগ্যপণ্য সম্পর্কে চিন্তিত করেছিল।  ২০১১ সালে তিনি চীনে লিটল ডাংকি ফার্ম নামে একটি সমাজবান্ধব কৃষি খামার প্রতিষ্ঠা করেন, যা ছিল চীনের প্রথম সমাজবান্ধব কৃষি খামার । লিটল ডাংকি ফার্মের কাঠামো নিয়ে বিতর্ক উঠলে তিনি এটি ত্যাগ করেন।  এরপর ২০১২ সালে তিনি চীনে শেয়ারড হারভেস্ট ফার্ম নামে আরেকটি সমাজবান্ধব কৃষি খামার প্রতিষ্ঠা করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর চীনা নারী ব্যবসায়ী বিষয়শ্রেণী:২১শ শতাব্দীর চীনা ব্যবসায়ী